จับตา! JMT ลุยซื้อกิจการประกันวินาศภัย-เล็งซื้อหนี้เสียพอร์ตใหญ่กว่า 2 แสนลบ.
จับตา! JMT ลุยซื้อกิจการประกันวินาศภัย คาดใช้เงินทุนไม่เกิน 300 ลบ.จ่อสรุปต.ค.นี้-เล็งซื้อหนี้เสียพอร์ตใหญ่กว่า 2 แสนล้านบาท เข้ามาบริหาร คาดได้ข้อสรุปเดือนก.ย.นี้
21 ส.ค. 2560

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT เปิดเผยว่า บริษัทอยู่ระหว่างเจรจาซื้อกิจการประกันวินาศภัย ซึ่งคาดว่าจะใช้เงินลงทุนไม่เกิน 300 ล้านบาท และคาดว่าจะสรุปผลได้ในช่วงเดือนต.ค.นี้ รวมถึงยังได้ยื่นข้อเสนอซื้อหนี้เสียซึ่งเป็นพอร์ตขนาดใหญ่มีมูลค่ากว่า 2 แสนล้านบาท เข้ามาบริหารด้วย โดยคาดว่าจะได้ข้อสรุปภายในเดือนก.ย.นี้
ส่วนการขยายโอกาสของธุรกิจในกลุ่มประเทศ CLMV นั้น คาดว่าภายในปี 61 จะได้รับใบอนุญาตการดำเนินธุรกิจการบริหารหนี้และจะสามารถซื้อหนี้เข้ามาบริหารเพื่อขยายธุรกิจในกัมพูชา จากเดิมที่เข้าไปเปิดกิจการรับทวงหนี้ หลังจากนั้นเตรียมขยายการลงทุนไปยังลาวและเวียดนามต่อไป